Á ólavsøku 2004 var bara ein fótur millum“ fiasko og succes”. Havnarbáturin tók Vágbing við einum fóti í seinastu tøkunum. Havnarbáturin mátti vinna róðurin til tess at gerast meistari. Vann Vágbingur, gjørdist Nólsoyingur meistari. (Mynd Álvur) Sært tú gamlar róðrarmyndir, lupu rógvarar ikki á bláman í ovfarakæti eftir sigur. Hetta er nýtt fyribrigdi, men fyribrigdið kann gerast álvarsligt. Ikki er vandamikið at svimja á sjónum, men vandamikið at leypa á bláman beint eftir harðan róður. Pulsurin er høgur, andrenalinið ferðast skjótt í kroppinum, og tú sveittur. Leypur tú tá á bláman, kanst tú koma í eina sjokkstøðu, sum í ringasta føri kann føra til, at kroppurin lammast. Tú fært ikki anda og kanska svímar. Fyri nú nógvum árum síðani leyp rógvari á bláman á ólavsøku, og hann gjørdist álvarsliga sjúkur. Hann misti førleikan í beinunum, og tað gekk long tíð, áðrenn ungi maðurin kom fyri seg aftur. Alt gott um at vísa sína bleika vakra vælvanda yvirkropp á ólavsøku fyri nógvu áskoðarunum, men latið vera við at leypa á bláman, tí so kann ólavsøkán vera liðug á hesum sinni. Eitt er, at tit fáa krím, men verri er, at ti kunnu gerast álvarsliga sjúkir. Myndin omanfyri er frá 2004, tí Havnarbáturin vann FM-heitið á ólavsøku. Tríggir rógvarar lupu á bláman í ovfarakæti, og ein av teimum er rógvarin, sum liggur frammi í rong. Hann er ikki væl fyri, men hann koma fyri seg aftur, skal sigast. (Vagnur) Aimi Justinussen rør við Gongurólvi masters. (Mynd Vagnur)–sigur 43 ára gamla Aimi Justinussen, sum rør við Gongurólvi kvinnum masters. Sjálvur stúrsaði eg við, tá eg hoyrdi frásøgumann Kringvarpsins siga í Vestmanna, at í Sortudíki hava vit siðvenju og hava gjørt av ikki at varpa út tildømis 6-mannafør við kvinnum masters og barnaróðrar. Tí fylgdi kringvarpsbáturin í Vestmanna ikki teimum trimum 6-mannaførunum Riddaranum, Gongurólvi og Fortunu, sjálvt um kringvarpsbáturin lá við málið og hevði stundir at siga okkum øðrum frá róðrinum. Hetta havi eg tosað við Aimi um, og hon er sera vónbrotin. Les meira… Nógv hendur í høvuðsstaðnum í løtuni í hvørfall í grannalagnum hjá okkum. Í gjár koyrdu stórir trailarar í gøtunum, og seinni kom stórur krani omanvið, tí nú skuldu skúlastovurnar við Sjónleikarhúsið burturbeinast. Ja, so í gjárkvøldið kom eldur í húsini við Tinghúsvegin, har AA-felagsskapurin heldur til. Roykurin var øgiligur, og tað luktaði av brendum timbri langar leiðir. Næmingarnir í 8. og 9. flokki dámdu væl skúlastovurnar, men tær kostaðu ein bóndagarð at hita upp, tí el-ovnar vóru í hvørjari stovu. Les meira… Áhugavert og stuttligt at síggja tólv 6-mannafør við monnum á ólavsøku 2003. (Mynd Vagnur) Myndina omanfyri tók eg á“ Ískaini” í 2003. Hetta var árið, tá vit byrjaðu heimasíðuna Drekin. fo. Vit vóru væl mannaðir. Gunnar sat í málbilinum og sendi út úrslit til fjølmiðlarnar, Christopher tók myndir á hvørjari stevnu, og eg skrivaði og savnaði alt tilfarið. Tó tók eg eisini nakrar myndir á ólavsøku. Magni, sum róði sjálvur, savnaði gomul hagtøl og arbeiddi eisini við heimasíðuni. Hetta var spennandi og stuttlig tíð at minnast aftur á. Eg liggi inni við kanska fleiri enn 30.000 róðrarmyndum frá hesi tíðini, sum nógvar liggja á Drekin. fo men eisini aðrar myndir. Í 2003 sóu vit á ólavsøku heili tólv 6-mannafør við monnum. Sum tit síggja á myndina, var sum í grind, at tá tey tólv 6-mannaførini fóru fram við“ Ískaini”. Støðan í løtuni er, at barnamanningarnar og annars ungdómsmanningarnar eru øktar í tali, men tildømis 6-mannaførini við monnum, sum var størsti bólkur í 2003, eru fækkað nógv. Myndin er tikin við mínum gamla myndatóli, og litirnir á myndini eru betri, enn á teimum nýggju digitalu myndatólunum. Meira djúpd er í litunum á gamla myndatólinum, sum ikki var digitalt. (Vagnur) Áhugaverd mynd úr Gundadali tikin umleið 1950. (Mynd Havnin–fólk og yrki) Tá eg kom fram á myndina omanfyri, sat eg góða løtu og hugsaði, hvussu nógv er broytt í Gundadali, síðani eg var smádrongur. Tí tá sá Gundadalur út, sum á myndini. Í 1910 fór menn undir at gera fótbóltsvøll í Gundadali, og 18. juni 1911 var fyrstur dystur spældur á vøllinum. Uttast til høgru úti við ánna síggja vit HB húsið, sum var bygt í 1931, og miðskeiðis í myndini B36 húsið, sum var bygt í 1942. Vøllurin var 108 metrar langur og 80 metrar breiður. Vit síggja eisini hondbóltsvøllin, sum var gjørdur í 1937. Nærmast síggja við skíðbreytina, sum var gjørd frá HB-húsinum og niðan á høvdina, men henda breytin riggaði ikki nóg væl, tí vindurin fór við kavanum, sum var lagstur á breytina um veturin. Annars er stóra barakkin har, tað sama Hvíldarheimið, húsini í Mexico og tennisvøllurin. Áhugaverd mynd, sum er tikin umleið í 1950. Tá í tíðini rullaðu ikki so nógvar milliónir úr kommunukassanum og FIFA kassanum í Gundadal, sum tær gera í dag. (Vagnur) Hørð kapping millum Píl og Fípuni føgra at vinna barnaróðurin við gentum í Vestmanna. (Mynd Dánjal Samuelsen) Róðrafelagið Knørrur barnaróður við gentum og dreingjum vann báðar róðrarnar í Vestmanna. Seinnu árini hevur bláa felagið á Müllersbrúgv havt nógvar góðar barnamanningar. Vit fegnast øll um stóru luttøkuna í barnaróðri, og tá eg práti við barnamanningar í Álakeri, so er eingin munur á barnamanningum og øðrum manningum. Tey ganga øll upp í kappróður við lív og sál. Øll vilja vinna ella gerast betri á hvørjari stevnu. Nú stundar til ólavsøku, og eg hoyrdi mann frá Kringvarpinum siga leygardagin, at talan er um at flyta ólavsøkróðrarnar soleiðis, so barnamanningarnar byrja klokkan trý. Hetta, so barnamanningarnar og foreldrini eisini sleppa til skrúðgongu og setanina. Er tað nú rætt? Les meira… Ormurin fer her tepurt fyrstur um málið. (Mynd Hvannrók) Nú er tað vorðið soleiðis hjá mær í føroyskum kappróðri, at tú ert eins spentur um úrslitini, og tú ert, hvussu gongst at avgreiða róðrarnar. Eri ikki tryggur og havi ikki rættiliga álit á fyrireikingini. Soleiðis var eisini leygardagin í Vestmanna. Tá eg klokkan 15.00 setti meg við telduna. og teir longu fóru at tosa um hanafót, hugsaði eg mítt og fór frá telduni at takast við okkurt annað. Tað var dekan ov seint at hugsa um hanafót, tá klokkan er 15.00. Vit mistu ein tíma í frálíkum róðrarlíkindum, og spurningurin er, um vit skulu góðtaka slíkt, sum fór fram í Vestmanna? Les meira… Vit, sum eru fødd og uppvaksin í Havn og onnur við, hava so nógv at takka Birgari Johannessen fyri. Birgar hevur savnað tilfar um Havnina, sum ikki kann virðismetast nokk og ikki kann roknast út í peningi. Tað er bara at hyggja í báðar bøkurnar Havnin–fólk og yrki. Hvussu Birgar hevur borið seg at at útvega so nógvar virðismiklar myndir og savnað tilfar um Havnini, er torført at ímynda okkum. Birgar hevur eginleika sum savnari, ein eginleiki, sum vit onnur fáa gleði av. Stóra hjálp fekk hann frá konuni Elsu, sum ikki er millum okkum longur. Fríggjadagin vitjaði eg Býarsavnið, sum Birgir júst hevur latið upp. Tú ert fantastiskur Birgar, tað skalt tú eiga. Les meira… Manningin á Miðvingi frá gullárunum. Manningin var: Eliesar Ellefsen, Joen P. Frederiksen, Hans J. Poulsen, Jon Joensen, Bjarnir Joensen, Edmund Johannesen, Christoffer Joensen, Albin Vang og Eikil Rasmussen. Niclas í Koltri er eisini á myndini. Myndina omanfyri sá eg í bókini ÍSF 50 ár, sum kom út í 1989. Steðgaði við hesa mynd, tí eg minnist væl sum smádrongur 8-mannafarið Miðving frá hesum árunum. Niclas í Koltri smíðaði bátar úti í Koltri, sum skrivað er í grein niðanfyri. Í 1961 flutti Niclas í Koltri til Havnar og bygdi sær hús úti á Heygnum Mikla, har hann smíðaði bátar í kjallaranum. Eg vitjaði mangan Niclas. Nýggi Miðvingur var ein so mikil góður gongubátur, at hini 8-mannaførini høvdu ongan møguleika ímóti bátinum. Næstu árini smíðaði Niclas mest sum øllum róðrarfeløgunum nýggjar bátar. Kappróður hevur djúpar røtur í Miðvági, og tey hava varðveitt 8-mannafarið frá 1957. Miðvingur var fyrsti kappróðrarbátur Niclas smíðaði. Miðskeiðis í 1990-árunum gjørdust bátarnir hjá Niclasi ikki tíðarhóskandi, tí nú var Sámal Hansen úr Runavík farin at smíða lættari bátar. Nógvir kappróðrarbátar, Niclas í Koltri smíðaði, eru varðveittir. (Vagnur) Niclas við hegniður bátasmiður. (Mynd Magn) Niclas í Koltri er stórur partur av føroyskari kappróðrarsøgu, tí tað var Niclas, sum breyt upp úr nýggjum í 1957 og smíðaði 8-mannafarið Miðving, sum var lættari og við smidligari sniði enn vanligi róðrarbáturin. Hetta var fyrsti bátur í Føroyum bara ætlaður til kappróður. Sum ungur kom eg í kjallaran hjá Niclas og konuni Elisabeth úti á Heygnum Mikla í Havn, har Niclas hevði verkstað og smíðaði bátarnar. Spennandi at fylgja við, hvørja ferð Niclas var um at vera liðugur við kappróðrarbát. Og tað var tann tíð, tá ið Niclas smíðaði mest sum allar kappróðrarbátarnar í Føroyum. Niðanfyri nakrar hugleiðingar um bátasmiðin Niclas í Koltri. Sum smádrongur hoyrdi eg um hylin hjá Niclas í Koltri úti Koltri, har ein stórur floti av smábátum lá. Har vóru sluppir, línubátar, skonnartir og onnur skip og bátar. Hetta vóru bátar, sum pápin og pápabeiggin høvdu smíðað, men longu sum ellivu ára gamal smíðaði Niclas fyrsta borðbátin, sum eisini slapp í kenda hylin við smábátunum. Niclas segði mær í grein í 14. september í 80-árunum, at hann frá smádreingi altíð hevði góðan hug til smíð. Les meira…